text: Almindelig dag på Vejlegården
  04 august 2012 kl. 08.14
  Imens demonstranter fra hele landet er på vej mod Vejlegården, gør de ansatte på restauranten sig klar til en helt almindelig dag på jobbet. Imens lægger folk blomster foran restauranten for at vise deres støtte.
  - Vi åbner som planlagt klokken 11:30 for vores frokostgæster og forventer at få en helt almindelig dag her på restauranten, siger ejer af Restaurant Vejlegården Amin Skov til TV SYD lørdag morgen. 
  Restauranten har ingen planer om en moddemonstration, men har i stedet opfordret dens støtter til at møde op med en enkelt blomst, som skal lægges på pladsen foran spisestedet.
  - Og her fra morgenstunden er folk allerede mødt op og har lagt blomster, fortæller Amin Skov.
  